Rouskut

Rouskut (Lactarius) on laaja helttasienisuku. Ne muistuttavat usein ulkoisesti lähisukulaisiaan, samaan Russulaceae-heimoon kuuluvia haperoita, mutta eroavat siinä, että vioitettaessa ne vuotavat maitiaisnestettä, jonka väri vaihtelee lajin ja iän mukaan; tyypillisesti rouskujen maitiaisneste kuitenkin on valkoista. Rouskulajeja tunnetaan maailmasta yli 300, Suomesta noin 70. Rouskuja on hyvin monen kokoisia ja -värisiä. Rouskut kasvavat pääasiassa metsässä, usein puiden juurisieninä. Elo-syyskuu on parasta rouskuaikaa. Yleisinä ja satoisina rouskut ovat suosittuja ruokasieniä, joitain lajeja pidetään jopa herkullisina. Metsäntutkimuslaitoksen vuosina 2010-2012 tekemän tutkimuksen mukaan rouskut olivat suosituin ruokasieniryhmä, jota poimi yli 90% sienestäjistä. Monet rouskut ovat kuitenkin sellaisinaan kirpeitä tai lievästi myrkyllisiä aiheuttaen vatsanväänteitä, ja ne on ryöpättävä ennen syömistä. Haaparouskulle suositellaan viiden minuutin keittoaikaa, kangas- ja karvarouskulle 10 minuuttia. Lakritsirouskun lievähkö myrkky ei välttämättä poistu ryöppäämällä, joten sen käyttämistä ei suositella. Lakritsirouskun tunnistaa kuitenkin helposti siitä, että sen maitiaisneste on kirkasta, eikä maitomaisen valkoista. Mustarouskun on epäilty olevan karsinogeeninen. === Jalorouskut === Nykytiedon valossa on rouskuista osa kuten kulta-, lehto-, liitu-, maito- ja pippurirousku katsottava eri sukuun kuuluviksi. Suvulle on annettu nimi jalorouskut (Lactifluus).Luontoportti:Kultarousku ==Ruoka- ja kauppasienet== ===Kauppasienet=== Suomessa elintarviketurvallisuusvirasto Eviran määräyksellä 3/2007 määriteltiin haaparousku (Lactarius trivialis), kangasrousku (Lactarius rufus) ja karvarousku (Lactarius torminosus) kauppasieniksi. Kyseinen määräys oli voimassa 1.7.2012 saakka, jolloin kauppasieniasetus kumottiin. Tämän jälkeen Evira on pitänyt listaa suositeltavista sienistä. kuva:Lactarius trivialis - Lindsey 1a.jpg|Lactarius trivialis - haaparousku kuva:Lactarius rufus.jpg|Lactarius rufus - kangasrousku kuva:Lactarius torminosus 041031w.jpg|Lactarius torminosus - karvarousku ===Muut ruokasienet kuin kauppasienet=== Ruokasieniä, joita ei ole määritelty kauppasieniksi ovat mm. * harmaarousku * isovoirousku * kaarnikkarousku * kalvashaaparousku * kangaspalsamirousku * keltahelttarousku * keltarousku * koivurousku * korpirousku * korpivoirousku * kultarousku * kuusenleppärousku * kuusenvyörousku * kääpiörousku * lapinrousku * lapinvuokkorousku * lepikkorousku * lutikkarousku * maitorousku * maksarousku * mustarousku * männynleppärousku * männynrousku * nokirousku * nororousku * nurmirousku * oranssirousku * pikkurousku * pippurirousku * pohjanrousku * punarousku * punatäplärousku * pyökinrousku * pähkinänrousku * rahkarousku * raidanrousku * rusonurmirousku * rutarousku * savurousku * sikurirousku * sinappirousku * sinileppärousku * sinipunarousku * suklaarousku * suomurousku * tammenrousku * tammensavurousku * torvivoirousku * tunturipajunrousku * vaivaispajunrousku * valkokarvarousku * vesikehärousku * vihervoirousku * viitapalsamirousku * villakarvarousku * villavoirousku == Lähteet == == Aiheesta muualla == * * Rouskut Markku Savela * Luonnonvarakeskus (Luke): Metsiemme marjat ja sienet *